Diari Oficial de la Generalitat Valenciana


Sumari del DOGV 4551, del 24-07-2003 (2003/8177)

RESOLUCIÓ de 3 de juliol de 2003, del director general de Personal Docent de la conselleria de Cultura, Educació i Esport, per la qual es modifiquen la llista d'aspirants seleccionats en les proves selectives convocades per Orde de 14 de maig de 1997 i la Resolució de 30 d'octubre de 1997, per la qual es nomenen estos aspirants funcionaris en pràctiques, en el sentit d'incloure Mª. Amada Piqueras Mateo com a aspirant seleccionada en virtut del compliment de Sentència del Tribunal Superior de Justícia de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/8177


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 3 de juliol de 2003, del director general de Personal Docent de la conselleria de Cultura, Educació i Esport, per la qual es modifiquen la llista d'aspirants seleccionats en les proves selectives convocades per Orde de 14 de maig de 1997 i la Resolució de 30 d'octubre de 1997, per la qual es nomenen estos aspirants funcionaris en pràctiques, en el sentit d'incloure Mª. Amada Piqueras Mateo com a aspirant seleccionada en virtut del compliment de Sentència del Tribunal Superior de Justícia de la Comunitat Valenciana. [2003/X8177]
  
Per Orde de 14 de maig de 1997, de la Conselleria de Cultura, Educació i Ciència, es va convocar concurs oposició per a ingrés en el cos de mestres, i amb data 3 de setembre de 1997 es van fer públiques les llistes d'aspirants que van superar el dit procés en totes les especialitats convocades.
  
La Secció Segona de la Sala Contenciosa Administrativa del Tribunal Superior de Justícia de la Comunitat Valenciana ha dictat sentència en el recurs contenciós administratiu núm. 2.518/1998 interposat per Mª. Amada Piqueras Mateo amb el tenor literal següent:
  
«1) Estimar el recurs contenciós administratiu interposat per la senyora Amanda Piqueras Mateo contra la Resolució de 30 de juny de 1998, del director general de Personal de la Conselleria de Cultura, Educació i Ciència, per la qual s'inadmetia el recurs ordinari deduït per l'actora amb data 1 d'octubre de 1997 en el qual sol·licitava la revisió de la puntuació obtinguda en la fase de concurs corresponent al concurs oposició per a l'ingrés en el cos de mestres convocat per Orde de 14 de maig de 1997, de dita Conselleria;
  
2) Declarar l'expressada resolució contrària a dret i, en conseqüència, anul·lar-la i deixar-la sense efecte;
  
3) Reconéixer, com a situació jurídica individualitzada, el dret de l'actora a ser inclosa en la llista oficial d'aprovats del concurs oposició convocat per Orde de 14 de maig de 1997, de la Conselleria de Cultura, Educació i Ciència, per a l'ingrés en el cos de mestres de l'especialitat d'Educació Infantil, i
  
4) No efectuar expressa imposició de costes».
  
En virtut d'això, resolc:
  
Primer. Incloure en la llista d'aspirants que han superat les proves selectives per a ingressar en el cos de mestres, convocades per Orde de 14 de maig de 1997, en l'especialitat d'Educació Infantil, feta pública el 3 de setembre de 1997, l'aspirant relacionada en l'annex a esta resolució amb la puntuació que s'hi indica.
  
Segon. Modificar la Resolució de 30 d'octubre de 1997, del director general de Personal, per la qual es nomena funcionaris en pràctiques del cos de mestres els aspirants seleccionats en el dit procediment selectiu, en el sentit d'incloure-hi Mª. Amada Piqueras Mateo, amb efectes de 15 de setembre de 1997.
  
Tercer. Atés que l'aspirant va superar el procés selectiu convocat per Orde de 9 d'abril de 2001, pel mateix cos i especialitat, i havent sigut nomenada funcionària de carrera per Orde ECD/471/2003, de 18 de febrer, del Ministeri d'Educació, Cultura i Esport (BOE de 6 de març), amb efectes d'1 de setembre de 2002, no correspon que Mª. Amada Piqueras Mateo duga a terme la fase de pràctiques, ja que ja va ser realitzada al seu dia per al dit procediment, per la qual cosa correspon reconéixer-li efectes economicoadministratius com a funcionària de carrera d'1 de setembre de 1998.
  
Quart. Per la Direcció General de Personal Docent es proposarà el seu nomenament de funcionària de carrera per este cos i especialitat al Ministeri d'Educació, Cultura i Esport que aprovarà i publicarà el seu ingrés en el cos amb els dits efectes.
  
Cinqué. Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, podrà interposar-se amb caràcter potestatiu recurs de reposició davant la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats a partir del dia següent de la seua publicació.
  
València, 3 de juliol de 2003.- El director general de Personal Docent: José Antonio Rovira Jover.
  
ANNEX
  
Cos: Mestres
  
Especialitat: Educació Infantil
  
DNI COGNOMS I NOM ACCÉS PUNTUACIÓ